Návrat do škôl 2021

(od 12. apríla 2021)

[Úvod 1](#_Toc68856354)

[1 Formy vzdelávania 2](#_Toc68856355)

[2 Testovanie v roku 2021 5](#_Toc68856356)

[Celoplošné/skríningové testovanie 5](#_Toc68856357)

[Regionálne testovanie 6](#_Toc68856358)

[Testovanie pri podozrení resp. ochorení na COVID-19 6](#_Toc68856359)

[Pravidelné testovanie 6](#_Toc68856360)

[3 COVID AUTOMAT 6](#_Toc68856361)

[4 Druhy a možnosti testovania 6](#_Toc68856362)

[5 Financovanie príspevku na testovanie 6](#_Toc68856363)

[6 Zabezpečenie testov 7](#_Toc68856364)

[7 Testovanie a následné formy vzdelávania žiakov 8](#_Toc68856365)

[8 Školská dochádzka 8](#_Toc68856366)

[9 Zamestnanci škôl a školských zariadení 9](#_Toc68856367)

[10 Školský klub detí 10](#_Toc68856368)

[11 Školské internáty 10](#_Toc68856369)

[12 Základná umelecká škola 10](#_Toc68856370)

[13 Centrá výchovného poradenstva a prevencie 10](#_Toc68856371)

[14 Hlásenie zatvárania a otvárania škôl/tried 10](#_Toc68856372)

[15 Zoznam príloh s upresnením 11](#_Toc68856373)

## Úvod

Manuál „Návrat do škôl“ je určený zriaďovateľom a riaditeľom škôl a školských zariadení. Vzhľadom k tomu, že bolo nutné upraviť dokument vo väčšom rozsahu, nezverejňujeme revíziu predchádzajúceho manuálu s vyznačenými zmenami. Odporúčame pozorné naštudovanie nového manuálu vzhľadom na meniace sa podmienky pri prezenčnej výučbe. V prípade, že škola alebo školské zariadenie prejde na prezenčnú formu resp. už takúto formu využíva, postupuje dôsledne podľa „**Covid školského semaforu**“ – uvedeného v manuáloch pre jednotlivé typy škôl, zverejnených na stránkach MŠVVaŠ SR v Aktuálnych témach v položke [Manuál opatrení pre školy a školské zariadenia.](https://www.minedu.sk/manual-opatreni-pre-skoly-a-skolske-zariadenia/)

Tento manuál slúži na rýchle orientovanie sa pri zabezpečovaní prezenčného a dištančného vzdelávania v školách a prevádzky v školských zariadeniach pre deti a žiakov podľa podmienok, určených v rozhodnutí Pandemickej komisie Vlády SR, Ústredného krízového štábu, a v uzneseniach Vlády SR, Úradu verejného zdravotníctva SR, v rozhodnutí ministra školstva, vedy, výskumu a športu a podľa pravidiel COVID AUTOMATU, vydaného Ministerstvom zdravotníctva SR s ohľadom na epidemiologickú situáciu COVID-19 na území Slovenskej republiky.

**Od 12. 4. 2021 zriaďovatelia škôl prevádzkujú vybrané druhy škôl prezenčnou formou vzdelávania podľa rozhodnutia ministra už bez možnosti nechať zatvorenú školu z prevádzkových dôvodov. To znamená, že zriaďovateľ školy s riaditeľom školy môžu rozhodnúť o dištančnej forme vzdelávanie len za týchto podmienok:**

* **ak existuje v triede alebo v škole podozrenie na výskyt nákazy COVID-19 u zamestnancov alebo žiakov, pričom pri rozhodovaní o zatvorení triedy alebo školy postupuje zriaďovateľ školy a riaditeľ školy hlavne podľa manuálov opatrení pre školy a školské zariadenia – Covid školský semafor (zelená, oranžová a červená fáza),**
* **pri splnení podmienky podozrenia alebo výskytu nákazy COVID-19 v triede alebo v škole sa môže prerušiť prevádzka triedy alebo školy len vo forme vydania rozhodnutia zriaďovateľa školy alebo udelenia riaditeľského voľna so súhlasom zriaďovateľa,**
* **v tomto prípade je potrebné, aby škola v maximálne možnej miere zabezpečila žiakom, ktorí sa z tohto dôvodu nezúčastňujú prezenčnej formy vzdelávania dištančné vzdelávanie.**

**Naďalej platí, že o zatvorení triedy alebo školy môže rozhodnúť príslušný regionálny úrad verejného zdravotníctva z dôvodu individuálne posúdenej epidemiologickej situácie v škole alebo regióne.**

## 1 Formy vzdelávania

V súvislosti s epidemiologickou situáciou na základe odporúčania epidemiologického konzília pristupuje Ministerstvo školstva, vedy, výskumu a športu SR priebežne od 26. 10. 2020 k úprave formy vzdelávania podľa aktuálneho vývoja.

Na základe platného rozhodnutia ministra školstva, vedy, výskumu a športu a uznesenia Vlády SR sa upravuje vyučovanie v školách a prevádzka v školských zariadeniach **od 12. apríla 2021** nasledovne:

**Tabuľka č. 1**

|  |  |  |
| --- | --- | --- |
| **Škola /školské zariadenie forma podmienka** | | |
| **Materská škola** | prezenčne | test zamestnancov a zákonného zástupcu |
| **Špeciálna materská škola** | prezenčne | test zamestnancov a zákonného zástupcu |
| **Základná škola – 1. stupeň (vrátane 0. ročníka)** | prezenčne | test zamestnancov a zákonného zástupcu |
| **Základná škola – druhý stupeň** | dištančne a/alebo možnosť vytvárania skupín 5+1, ak nie je možnosť dištančnej formy vzdelávania | test zamestnancov a pri prezenčnom vzdelávaní 5+1 test  zákonného zástupcu  a žiaka |
| **Špeciálna základná škola** **(všetky ročníky vrátane prípravného ročníka)** | prezenčne | test zamestnancov a zákonného zástupcu |
| **Stredná škola**  **(vrátane 5 a 8 ročných gymnázií)** | posledný ročník – prezenčne ostatné ročníky – dištančne a/alebo možnosť vytvárania skupín 5+1, ak nie je možnosť dištančnej formy vzdelávania | test zamestnancov a pri prezenčnom vzdelávaní 5+1 test zákonného zástupcu (resp. plnoletého žiaka) a žiaka |
| **Stredná zdravotnícka škola** | prezenčne | test zamestnancov, zákonného zástupcu (resp. plnoletého žiaka) a žiaka |
| **Stredné školy pre žiakov so**  **zdravotným znevýhodnením, praktické školy a odborné učilištia** | prezenčne | test zamestnancov a zákonného zástupcu |
| **Materská alebo základná škola pri zdravotníckych zariadeniach** | prezenčne | test zamestnancov a zákonného zástupcu |
| **Základná umelecká škola** | dištančne – skupinová výučba, spev, dychové nástroje,  prezenčne - individuálna výučba (okrem spevu a dychových nástrojov) pre žiakov vo veku 1.  stupňa ZŠ | test zamestnancov a zákonného zástupcu |
| **Školský klub detí** | prezenčne | test zamestnancov, zákonného zástupcu, ak nepredložil škole |
| **Školský internát – špeciálne materské školy** | v prevádzke | test zamestnancov |
| **Školský internát – špeciálne základné školy** | v prevádzke | test zamestnancov |
| **Školský internát – stredné školy pre žiakov so zdravotným znevýhodnením, praktické školy, odborné učilištia** | v prevádzke | test zamestnancov |
| **Školský internát SŠ – pre žiakov stredných zdravotníckych škôl** | v prevádzke – žiaci musia bývať po jednom na izbe, zákaz návštev medzi izbami | test zamestnancov |
| **Školský internát SŠ - ostatné** | uzavretý | / |
| **Zariadenia školského stravovania pri MŠ (pre MŠ)** | v prevádzke | test zamestnancov |
| **Zariadenia školského stravovania pri ZŠ (pre ZŠ)** | v prevádzke pre žiakov prezenčného vzdelávania, u ostatných cez výdajné okienko | test zamestnancov |
| **Zariadenia školského stravovania pri SŠ (pre SŠ)** | v prevádzke pre žiakov prezenčného vzdelávania, u ostatných cez výdajné okienko | test zamestnancov |
| **Zariadenia školského stravovania pri špeciálnych MŠ, ZŠ a stredných školách pre žiakov so zdravotným znevýhodnením, praktických školách a odborných učilištiach**  **(alebo pre uvedené)** | v prevádzke | test zamestnancov |
| **Zariadenia školského stravovania pri internátoch stredných škôl pre žiakov so zdravotným znevýhodnením, praktickej školy a odborného učilišťa** | v prevádzke | test zamestnancov |
| **Zariadenia školského stravovania pri internátoch SŠ – pre žiakov stredných zdravotníckych škôl** | v prevádzke | test zamestnancov |
| **Zariadenia školského stravovania pri ostatných internátoch SŠ** | uzavretý | / |
| **Jazyková škola** | dištančne | / |
| **Centrum voľného času** | dištančne | / |
| **Špeciálne výchovné zariadenia** | Podľa rozhodnutia zriaďovateľa s ohľadom na výkon rozhodnutia súdu. | test zamestnancov, ostatní podľa rozhodnutia zriaďovateľa |
| **Školské zariadenia výchovného poradenstva a prevencie** | prezenčne - len individuálne | test zamestnancov, zákonného zástupcu, žiakov veku 2.  stupňa ZŠ a starších |
| **Školy v prírode** | uzavreté | / |
| **Lesné škôlky a pod.** | možnosť tak, ako v sieťových materských školách | podľa platných uznesení Vlády SR a vyhlášky UVZ SR |

**Vysvetlivky:**

1. Školy a školské zariadenia budú otvorené od 12. 4. 2021 do 16. 4. 2021 tak, ako je uvedené v tabuľke č. 1.
2. Testy – ak je uvedená potreba testu zákonného zástupcu, potom sa musí dať otestovať aspoň jeden zákonný zástupca dieťaťa či žiaka, ktorý s ním žije v spoločnej domácnosti. Ak ide o plnoletého žiaka, tak sa testuje len on, bez povinnosti testovania rodiča.
3. Žiaci prvého stupňa základnej školy sa netestujú, aj keď presiahli vek 10 rokov.
4. Platnosť testov – test zamestnancov, zákonných zástupcov i žiakov, u ktorých je vyžadovaný, platí 7 kalendárnych dní podľa aktuálnych pravidiel COVID AUTOMATU a vyhlášky Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Riaditeľ školy alebo školského zariadenia alebo ním poverený zamestnanec overuje splnenie podmienky negatívneho výsledku testu hlavne prostredníctvom príslušného čestného vyhlásenia predloženého od zamestnancov, zákonných zástupcov a plnoletých žiakov (ak nie sú vyňatí na základe výnimky z uznesenia vlády SR alebo z vyhlášky Úradu verejného zdravotníctva SR z testovania), ktorého prílohou je kópia negatívneho testu na COVID-19. Na základe vydanej vyhlášky Úradu verejného zdravotníctva SR sa stanoví oprávnenie pre prevádzkovateľa školy a školského zariadenia pri vstupe do prevádzky overovať splnenie podmienky formou požadovania predloženia príslušného dokladu – potvrdenia o výsledku testu na COVID-19. Prehľad prehlásení s upresnením je v časti 15 tohto manuálu.
5. Riaditeľ v spolupráci so zriaďovateľom určí podľa svojich personálnych a priestorových možností, či ponechá na 2. stupni ZŠ a na SŠ dištančné vzdelávanie a/alebo vytvorí skupiny 5 žiakov + učiteľ, pre žiakov, ktorí sa nemôžu učiť dištančne.
6. Pri prezenčnej forme vzdelávania a pri povolenej prevádzke sa riadia školy a školské zariadenia podľa:
   1. tohto manuálu „Návrat do škôl“ (od 12. 4. 2021),
   2. „Covid – školského semaforu“ (zelená, oranžová, červená fáza) tzn. manuálov pre jednotlivé typy škôl a školských zariadení, ktoré sú zverejnené na stránkach MŠVVaŠ

SR v Aktuálnych témach v položke [Manuál opatrení pre školy a školské zariadenia,](https://www.minedu.sk/manual-opatreni-pre-skoly-a-skolske-zariadenia/)

* 1. platných uznesení Vlády SR, rozhodnutiami ministra školstva, vedy, výskumu a športu, vyhláškami ÚVZ SR,
  2. celoštátneho COVID AUTOMATU, miestne príslušného RÚVZ, ktorý môže rozhodnúť o ďalších, avšak len prísnejších opatreniach s vplyvom na priebeh výchovnovzdelávacieho procesu v školách a školských zariadeniach v danom regióne, ktorého sa tieto opatrenia týkajú.

## 2 Testovanie v roku 2021

Testovanie v roku 2021 sa uskutočňuje:

* po vyhlásení **celoplošného/skríningového testovania** zabezpečovaného Vládou SR z dôvodu rizikovosti na celonárodnej úrovni,
* po vyhlásení **regionálneho testovania**, ak regionálne, resp. rizikové indikátory dosahujú stanovený limit,
* **pri podozrení resp. potvrdení ochorenia COVID-19 v škole alebo v školskom zariadení** v zmysle „Covid školského semaforu,“
* ako **pravidelné testovanie,** ktoré je odporúčané pre všetkých zamestnancov škôl a školských zariadení.

### Celoplošné/skríningové testovanie

V prípade celoplošného/skríningového testovania sa škola a školské zariadenie riadi pokynmi, vyhláškou, uznesením Vlády SR, nariadením relevantných inštitúcií. Škola alebo školské zariadenie je súčinné so svojím zriaďovateľom a môže umožniť testovanie vo svojich priestoroch (vnútorné a vonkajšie priestory).

### Regionálne testovanie

V prípade regionálneho testovania sa škola a školské zariadenie riadi pokynmi, vyhláškou, uznesením Vlády SR, nariadením relevantných inštitúcií. Škola alebo školské zariadenie je súčinné so svojím zriaďovateľom a môže umožniť testovanie vo svojich priestoroch (vnútorné a vonkajšie priestory).

### Testovanie pri podozrení resp. ochorení na COVID-19

Ak sa v škole alebo v školskom zariadení vyskytne podozrenie, resp. ochorenie na COVID-19, riaditeľ príslušnej školy alebo školského zariadenia alebo jej zriaďovateľ sa kvôli rýchlejšiemu návratu žiakov do škôl alebo do školských zariadení môže rozhodnúť pre testovanie žiakov a zamestnancov aj skôr ako v sedemdňovej frekvencii.

### Pravidelné testovanie

S frekvenciou 7 dní zriaďovateľ resp. riaditeľ školy alebo školského zariadenia zabezpečuje vykonávanie testov alebo, ak nemá zriadenú MOM, vyžaduje testy od zamestnancov, zákonných zástupcov detí a žiakov a v určených prípadoch aj samotných žiakov.

## 3 COVID AUTOMAT

COVID AUTOMAT vydaný Ministerstvom zdravotníctva SR je v platnosti od 8. februára 2021. Má celoštátny charakter. Podľa COVID AUTOMATU v závislosti od aktuálnej epidemiologickej situácie sa celá SR zaraďuje do jednotlivých stupňov ostražitosti alebo varovania, na ktoré sú naviazané jednotlivé opatrenia. Celý dokument COVID AUTOMAT Alert systém pre monitorovanie vývoja epidémie a prijímanie protiepidemiologických opatrení v závislosti od intenzity šírenia SARSCoV-2 (Covid-19), je dostupný na stránkach MZ SR online:<https://www.health.gov.sk/Clanok?Hlavna-sprava-COVID-19>a epidemiologický stav na mape Slovenskej republiky je zobrazený na stránke MZ SR: [https://korona.gov.sk/koronavirus-na-slovensku-v-cislach/.](https://korona.gov.sk/koronavirus-na-slovensku-v-cislach/)

## 4 Druhy a možnosti testovania

Podrobnosti o jednotlivých druhoch testovania a možnostiach ich vykonávania sú uvedené v tomto manuáli, príloha č. 13 – Druhy a možnosti testovania.

## 5 Financovanie príspevku na testovanie

Škola alebo školské zariadenie, resp. zriaďovateľ, zabezpečujúci testovanie zamestnancov, žiakov a jedného zákonného zástupcu testovaného žiaka žijúceho v spoločnej domácnosti (oprávnené osoby na preplatenie príspevku na testovanie) požiada o úhradu finančného príspevku Ministerstvo školstva, vedy, výskumu a športu SR na preukázaný počet reálne otestovaných oprávnených osôb prostredníctvom online formulára zverejneného na stránkach ministerstva od

11. 1. 2021. Výška finančného príspevku je určená vo výške 5,- Eur na oprávnenú otestovanú osobu. Škola, školské zariadenie alebo zriaďovateľ si zazmluvnia/objednajú alebo vykonajú vo vlastnom MOM tento typ činnosti ako „špeciálnu službu“ (položka rozpočtovej klasifikácie 637005). Ministerstvo školstva na základe žiadosti (predloženej prostredníctvom online formulára, ktorý je zverejnený na webovom sídle ministerstva a slúži na nahlasovanie počtu otestovaných osôb [**https://covid2021.iedu.sk/fintesty/pridaj**)](https://covid2021.iedu.sk/fintesty/pridaj) uhradí požiadavku do výšky nároku podľa preukázaného počtu vykonaných testov pre oprávnené osoby.

## 6 Zabezpečenie testov

*ANTIGÉNOVÉ TESTY*

Riaditeľ školy, školského zariadenia alebo ich zriaďovateľ v prípade požiadania o prevzatie antigénových testov z okresného úradu vyplní tlačivo v Prílohe č. 14 a nechá si ho potvrdiť relevantnými subjektami uvedenými na tlačive. Žiadaný počet antigénových testov musí byť rovnaký s nahláseným počtom požadovaných antigénových testov vo vyplnenom online formulári zverejnenom na webovom sídle ministerstva školstva s názvom „Formulár na nahlásenie požadovaného množstva antigénových testov na testovanie na ochorenie spôsobené koronavírusom SARS-CoV-2 [**https://covidtesty.iedu.sk/**.](https://covidtesty.iedu.sk/)“ Uvedený formulár je zverejnený na webovom sídle ministerstva od 11. 1. 2021 a slúži na nahlasovanie požadovaných počtov antigénových testov pre následné testovanie, ktoré sa bude opakovať podľa pravidiel COVID AUTOMATU. Požiadavky do online formulára na antigénové testy nahlasuje riaditeľ školy alebo školského zariadenia pod svojim EDU ID a zároveň písomne (napr. e-mailom) informuje svojho zriaďovateľa o ich počte (nahlásených cez online formulár). Požiadavku do online formulára je potrebné vyplniť najneskôr 2 pracovných dní pred plánovaným testovaním.

Zriaďovateľ si zosumarizuje požiadavky za všetky svoje školy a školské zariadenia vo svojej zriaďovateľskej pôsobnosti.

*KLOKTACIE TESTY*

Online formulár vypĺňa riaditeľ školy, ktorý sa prihlasuje pod svojim EDU ID. Riaditeľ školy nahlasuje množstvo požadovaných kloktacích testov na jedno najbližšie testovacie kolo pre žiakov, ktorí sa zúčastňujú prezenčnej formy vzdelávania alebo je u nich predpoklad, že po pretestovaní nastúpia na prezenčnú formu vzdelávania a ktorých zákonní zástupcovia súhlasia s pretestovaním žiakov. Zákonní zástupcovia žiakov, a teda aj samotní žiaci sa dozvedia výsledok z kloktacieho testu najneskôr do 72 hodín od termínu vyzdvihnutia vzoriek zo školy poskytovateľom služby, a to buď prostredníctvom zaslanej SMS alebo zaslaného e-mailu. Škola dostane od poskytovateľa služby sumárnu anonymizovanú informáciu o výsledkoch testovania žiakov vo formáte celkového počtu negatívne alebo pozitívne testovaných žiakov na prítomnosť vírusu SARS-CoV-2 v štruktúre buď za celú školu alebo za jednotlivé testované skupiny.

Formulár na nahlásenie požadovaného množstva kloktacích testov na ochorenie spôsobené vírusom

SARS-CoV-2 : <https://covid2021.iedu.sk/kloktanie/pridaj>

Viac informácií o testovaní formou kloktacích testov nájdete na: [https://www.minedu.sk/kloktaciehttps://www.minedu.sk/kloktacie-testy-na-skolach/testy-na-skolach/](https://www.minedu.sk/kloktacie-testy-na-skolach/)

## 7 Testovanie a následné formy vzdelávania žiakov

Školy a školské zariadenia budú otvorené od 12. 4. 2021, tak ako je uvedené v tabuľke č. 1. Pokiaľ škola alebo školské zariadenie nenaplní podmienky otvorenia prezenčnej výučby, pokračuje v dištančnej forme. Tak isto pokračuje v dištančnej forme vtedy, ak výsledky testovania neumožnia spustiť prezenčnú výučbu, napr. vysoký počet infikovaných zamestnancov alebo vysoký počet infikovaných zákonných zástupcov či žiakov.

Ministerstvo školstva odporúča využívanie testovania v školách a školských zariadeniach počas prezenčnej formy vzdelávania v školách a prevádzky školských zariadení pri výskyte podozrenia resp. ochorenia na COVID-19 pre skorší návrat žiakov či zamestnancov z preventívnej domácej izolácie. Preto najmä vo väčších školách je vhodným riešením uvažovať nad zriadením MOM, ktoré bude slúžiť pre školy a školské zariadenia vo vymedzených časoch, keď to bude potrebovať. Postup zriadenia MOM, prevádzkový poriadok a ostatné potrebné dokumenty tvoria prílohy tohto manuálu.

Je potrebné, aby vždy najmenej 2 pracovné dni pred vlastným určeným termínom testovania nahlásil riaditeľ požiadavku cez formulár na testovanie o potrebnom počte antigénových testov. Ak riaditeľ alebo zriaďovateľ školy alebo školského zariadenia nemá možnosť zabezpečiť testovanie vlastnými silami, musí upozorniť zákonných zástupcov, plnoletých žiakov a zamestnancov, aby absolvovali testovanie v dostupných MOM.

## 8 Školská dochádzka

V prípade, ak zákonný zástupca žiaka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:

1. ospravedlní absenciu žiakovi, ak je táto zákonným zástupcom riadne nahlásená z dôvodu netestovania zákonného zástupcu žiaka a zároveň zabezpečuje kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak má na to škola kapacitné možnosti. Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľ školy bude kontaktovať ÚPSVAR SR s hlásením o jej zanedbávaní,
2. ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 1, žiak môže byť komisionálne preskúšaný z učiva daného ročníka,
3. zákonný zástupca nemá nárok na tzv. „pandemickú OČR“.

Uvádzame v akých prípadoch má zákonný zástupca nárok na OČR alebo pandemickú OČR. Zákonný zástupca má nárok na ošetrovné svojich detí ak:

* im bola nariadená karanténa/izolácia,
* ich trieda/škola bola uzatvorená rozhodnutím príslušného orgánu (zriaďovateľ, riaditeľ alebo RÚVZ), pričom nemusí ísť iba o karanténne opatrenie, ale môže ísť aj o riaditeľské voľno,
* ich lekár ospravedlnil pre chorobu, resp. rodičom lekár potvrdil potrebu ošetrovania z dôvodu choroby dieťaťa.

Je v najlepšom záujme dieťaťa, aby sa v prípade, že riaditeľ zabezpečí prezenčnú formu výučby, jej zúčastňoval žiak v čo najväčšom rozsahu.

**Ak je žiak plnoletý, v celom dokumente Návrat detí do škôl je považovaný za svojho zákonného zástupcu.**

V prípade, ak plnoletý žiak neabsolvuje testovanie a z tohto dôvodu sa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:

1. ospravedlní absenciu plnoletému žiakovi, ak je táto absencia plnoletým žiakom riadne nahlásená škole do 5 dní od začiatku absencie z dôvodu netestovania sa a zároveň plnoletý žiak je povinný v priebehu tohto obdobia zabezpečiť kontakt so svojím triednym učiteľom, ktorému oznámi, že neabsolvoval testovanie. Vzdelávanie plnoletého žiaka, ktorý neabsolvoval testovanie, bude prebiehať ako je obvyklé pri chorobe (plnoletý žiak pravidelne vyhľadáva informácie o preberanom učive a zadaných úlohách na edupage alebo v systéme, ktorý škola využíva a tiež kontaktuje svojich spolužiakov a samostatne sa vzdeláva v domácom prostredí na základe informácií a podkladov k výchovno-vzdelávaciemu procesu od spolužiakov alebo z edupage alebo iného systému, ktorý škola využíva). Škola poskytne plnoletým žiakom, ktorí neabsolvovali testovanie, dištančné vzdelávanie iba v prípade, keď má na to kapacity popri prezenčnom vyučovaní.
2. Ak neprítomnosť plnoletého žiaka na prezenčnom vyučovaní bude dlhšia ako 15 vyučovacích dní a plnoletí žiak do 5 dní nekontaktoval školu a triedneho učiteľa, plnoletý žiak môže byť komisionálne preskúšaný z učiva daného ročníka.

Ak žiak nastúpi do školy na prezenčnú výučbu, jeho dochádzka sa eviduje v zmysle školského poriadku.

Ak v škole prebieha prezenčné vyučovanie a plnoletý žiak sa ho nezúčastňuje z dôvodu neabsolvovania testovania, žiak je povinný odovzdávať domáce úlohy, vypracovávať úlohy, môže byť dištančne vyskúšaný a hodnotený. Tým, že škola zabezpečuje prezenčné vyučovanie, žiak má možnosť získať materiály na samoštúdium. Škola zabezpečuje ďalšiu formu dištančného vzdelávania popri prezenčnom tým, že so žiakom komunikuje, dohodne sa so žiakom na forme zapájania sa do procesu (vypracovanie a odovzdávanie úloh, preskúšanie dištančne a pod.) Žiaci môžu byť komisionálne preskúšaní, pokiaľ sa nezapájajú do procesu alebo učiteľ nemá dostatok podkladov pre hodnotenia žiaka. Je to však iba možnosť, záleží na individuálnom posúdení správania a aktivity každého žiaka, najmä jeho iniciatívy a snahy, súčinnosti a spolupráce s učiteľom a so školou.

## 9 Zamestnanci škôl a školských zariadení

V prípade, že sa zamestnanec školy alebo školského zariadenia nezúčastní zo subjektívnych dôvodov testovania a nevzťahuje sa na neho výnimka z testovania, má zamestnávateľ nasledujúce možnosti:

* môže sa dohodnúť s pedagogickým zamestnancom alebo odborným zamestnancom, že bude zapojený do dištančného vzdelávania žiakov, ak ho škola uskutočňuje a zamestnávateľ ho potrebuje na jeho realizáciu,
* môže sa dohodnúť s nepedagogickým zamestnancom na práci z domu, pokiaľ to povaha jeho práce umožňuje (napr. ekonómka školy),
* môže sa dohodnúť so zamestnancom na čerpaní dovolenky (§ 111 ods. 1 Zákonníka práce),
* môže sa dohodnúť so zamestnancom na čerpaní pracovného voľna bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce,

## 10 Školský klub detí

Ako je uvedené v tabuľke č. 1, školský klub detí (ďalej ŠkD) má možnosť od 12. 4. 2021 v prípade splnenia podmienok (tabuľka č.1) realizovať svoju činnosť. Pri svojej prevádzke ŠkD postupuje v zmysle Covid školského semaforu, dôsledne dbá na dodržiavanie všetkých protiepidemiologických opatrení. Je žiaduce, aby sa žiaci ani v ŠkD nepremiešavali, aby sa skupiny v priebehu týždňa nemenili, aby bolo možné prípadné dohľadanie úzkych kontaktov. V prípade, že škola neobnoví prezenčnú výučbu k 12. 4. 2021, ale zriaďovateľ rozhodne o tom, že školský klub detí bude v prevádzke, navštevovanie ŠkD žiakom je podmienené testom jeho zákonného zástupcu.

## 11 Školské internáty

Deťom špeciálnych materských škôl a žiakom základných škôl pre žiakov so zdravotným znevýhodnením, odborných učilíšť, praktických škôl a stredných škôl pre žiakov so zdravotným znevýhodnením je možné poskytovať ubytovanie v súlade s tabuľkou č. 1.

Prevádzka internátov pre žiakov stredných škôl končiacich ročníkov nie je umožnená s výnimkou prevádzky internátov pre žiakov stredných zdravotníckych škôl, ak to prevádzkové podmienky umožnia. V prípade prevádzky internátu pre žiakov stredných zdravotníckych škôl je potrebné zabezpečiť, aby každý žiak býval v samostatnej izbe a návštevy medzi izbami neboli povolené a bola zabezpečená zvýšená dezinfekcia spoločných priestorov.

Minimálne 1 deň pred skončením platnosti testu odporúčame zamestnancom, žiakom a jednému zákonnému zástupcovi testovaného žiaka v spoločnej domácnosti absolvovať pretestovanie na zabezpečenie kontinuálnej platnosti podmienky negatívneho testu. Toto odporúčanie je z dôvodu, aby pozitívny výsledok testu zamestnanca, žiaka alebo zákonného zástupcu žiaka nebol identifikovaný bezprostredne pri nástupe na internát v nedeľu večer.

## 12 Základná umelecká škola

Základná umelecká škola má možnosť, ako je uvedené v tabuľke č. 1, vzdelávať prezenčne v individuálnej forme výučby s výnimkou spevu a dychových hudobných nástrojov. Tie, spolu so skupinovou formou výučby, realizuje dištančne. Prezenčné vzdelávanie je umožnené len žiakom, ktorí sú vo veku žiakov 1. stupňa ZŠ.

## 13 Centrá výchovného poradenstva a prevencie

Centrá výchovného poradenstva a prevencie majú možnosť, ako je uvedené v tabuľke č. 1, vykonávať odbornú činnosť prezenčne v individuálnej forme s výnimkou skupinových činností. Poskytovanie odbornej starostlivosti má byť prioritne zamerané najmä na poradenstvo a terapie. Ostatné činnosti realizujú dištančne.

## 14 Hlásenie zatvárania a otvárania škôl/tried

Od 8. 2. 2021 majú školy opäť povinnosť hlásiť zatvárania a otvárania škôl/tried na ministerstvo školstva (tak ako na jeseň 2020). Link na nahlasovanie je [https://covid2021.iedu.sk.](https://covid2021.iedu.sk/)

## 15 Zoznam príloh s upresnením

Vlastné prílohy sú zverejnené na stránke ministerstva školstva pod týmto manuálom. Nasledovný zoznam slúži na rýchlu orientáciu pre dotknuté subjekty.

|  |  |  |
| --- | --- | --- |
| **Príloha Zoznam príloh Upresnenie č.** | | |
| **1** | Dotazník indikatívneho záujmu o testovanie | riaditeľ od zákonného zástupcu |
| **2** | Zriaďovateľ školy alebo školského zariadenia | informatívne pre zriaďovateľa |
| **3** | Riaditeľ školy alebo školského zariadenia | informatívne pre riaditeľa |
| **4** | Dohoda o vykonaní práce | medzi prevádzkovateľom MOM a zdravotníckym pracovníkom |
| **5** | Vzor - Prevádzkový poriadok MOM | MOM predkladá na RÚVZ |
| **6** | Zoznam RÚVZ | informatívne pre žiadateľa o zriadenie MOM |
| **7** | Možnosti financovania a testovania | informatívne pre riaditeľa a zriaďovateľa |
| **8a** | Žiak a zákonný zástupca - Čestné vyhlásenie a súhlas so spracovaním údajov | riaditeľ od zákonného zástupcu |
| **8b** | Žiak a zákonný zástupca - Informácie pre dotknuté osoby o dobrovoľnom súhlase | riaditeľ od zákonného zástupcu |
| **9a** | Zamestnanec - Čestné vyhlásenie a súhlas so spracovaním údajov | riaditeľ od zamestnanca |
| **9b** | Zamestnanec - Informácie pre dotknuté osoby o dobrovoľnom súhlase | riaditeľ od zamestnanca |
| **10a** | Plnoletý žiak - Čestné vyhlásenie a súhlas so spracovaním údajov | riaditeľ školy od plnoletého žiaka |
| **10b** | Plnoletý žiak - Informácie pre dotknuté osoby o dobrovoľnom súhlase | riaditeľ školy od plnoletého žiaka |
| **11a** | Zákonný zástupca - Čestné vyhlásenie a súhlas so spracovaním údajov – určené pre:   * zákonných zástupcov žiakov na I. stupni ZŠ * zákonných zástupcov detí/žiakov na špeciálnych školách (MŠ, ZŠ, SŠ) * zákonným zástupcom detí na materských školách * v školách pri zdravotníckych zariadeniach | riaditeľ školy od zákonného zástupcu žiaka |
| **11b** | Zákonný zástupca - Informácie pre dotknuté osoby o dobrovoľnom súhlase | riaditeľ školy od zákonného zástupcu žiaka |
| **12** | Vzor žiadosti na zriadenie MOM | žiadateľ o MOM predkladá na  RÚVZ |
| **13** | Druhy a možnosti testovania | informatívne pre riaditeľov/zriaďovateľov |
| **14** | Prevzatie a vrátenie nespotrebovaných antigénových testov  OÚ | upresnenie v časti 6 manuálu |